Táto lekcia sa volá Premenné v obálkach.
Naučíme sa, ako môžeme vytvoriť vety, aj keď stále nemáme všetky informácie.
Väčšina z nás už vie, ako vyplnniť prázdne miesto.
Robíme to, keď píšeme svoje meno na domácu úlohu.
Niekedy musí byť vyplnených viac miest, a v tom prípade
prázdne miesta pomenujeme, aby sme vedeli, kam patrí ktorá informácia.
Premenné sú dočasnou náhradou pre informácie, ktoré sa môžu zmeniť.
Používaním premenných namiesto chýbajúcich informácií
môžeme pokračovať ďalej v práci,
až kým niekto ďalší nevyplní chýbajúce informácie neskôr.
V softvéri používame premenné veľmi často.
Používame premenné ako náhradu za meno, emailovú adresu alebo dokonca aj meno užívateľa.
Týmto spôsobom môžeme povedať programu, kde sa budú neskôr tieto detaily
vyskytovať potom, ako ich užívateľ vyplní.
Pri našej práci používame premenné neustále.
Takže pokaždé, keď si potrebujeme uložiť nejakú informáciu na neskôr, použijeme premennú.
Povedzme, že potrebujeme spočítať, koľkokrát užívateľ zozdieľal správu na Twitteri.
Pokaždé, keď užívateľ správu zazdieľa, pripočítame jedno číslo,
a pokaždé, keď užívateľ správu vymaže, znížime číslo o jedna.
A vždy keď potrebujeme vedieť, koľkokrát zazdieľal užívateľ správu,
pozrieme sa iba na našu premennú.